૨૦૦૧માં ભારતીય ટીમ સાઉથ આફ્રિકાના પ્રવાસે હતી. ત્યારે બીજી મેચ દરમિયાન એક વીડિયો સામે આવ્યો જેમાં સચિન નખ દ્વારા બોલની સીમ સાફ કરતા દેખાતો હતો. આ માટે તેના પર બોલ ટેમ્પરીંગનો ચાર્જ લગાવવામાં આવ્યો. તેના પર ૧ ટેસ્ટ મેચ માટે પ્રતિબંધ મૂકવામાં આવ્યો. આ ટેસ્ટમેચના રેફરી માઈક ડેનિસ હતા. એ પછી ડેનિસ પર ભારતીય મીડિયા અને ભારતીય લોકો ગુસ્સે થયા હતા. કેમ કે ડેનિસે એ વખતે એવું બીજું કામ પણ કર્યુ હતું જે પહેલા ક્રિકેટ જગતમાં ક્યારેય ન્હોતું બન્યું. સચિનની સાથે સાથે ડેનિસે ભારતીય ટીમના પાંચ બીજા સભ્યો પર પણ એક મેચ માટેનો પ્રતિબંધ મૂક્યો હતો અને એ પણ એટલા માટે કે સહેવાગ, હરભજન, દીપદાસ ગુપ્તા, શિવસુંદરદાસ ફીલ્ડીંગ દરમિયાન થોડી વધારે અપીલ કરતા હતા. એક કેપ્ટન તરીકે આ લોકો પર ગાંગુલી કન્ટ્રોલ ન કરી શક્યો એટલે તેના પર પણ એક મેચનો પ્રતિબંધ આ ડેનિસે લગાવ્યો હતો.